Άριαν Κόμαζετς

Ο **Άριαν Κόμαζετς** (*Arijan Komazec*, 23 Ιανουαρίου 1970) είναι Κροάτης καλαθοσφαιριστής, που πλέον έχει αποσυρθεί από την ενεργό δράση. Έχει γεννηθεί στις 23 Ιανουαρίου 1970 στην πόλη Ζαντάρ της σημερινής Κροατίας.

Όταν ξεκίνησε να αγωνίζεται όλοι πίστευαν ότι θα είναι ο διάδοχος του Ντράζεν Πέτροβιτς, καθώς ήταν άριστος σουτέρ, πολύ καλος χειριστής της μπάλας και άψογος στις διεισδήσεις. 

Αγωνίστηκε με τη Ζαντάρ στην πατρίδα του και ήρθε στην Ελλάδα και τον Παναθηναϊκό, δημιουργώντας μεγάλες προσδοκίες. Η πίεση όμως και η ανάγκη για το αποτέλεσμα σε μια εποχή που το μπάσκετ άλλαζε μορφή δεν τον άφησαν να καθιερωθεί. Παρ' όλα αυτά είχε μια καλή χρονιά σε αριθμούς.

Αφού πέρασε από την Ιταλία με την Βίρτους Μπολόνια και τη Παλακανέστρο Βαρέζε, ξαναεπέστρεψε στην Ελλάδα για τον Ολυμπιακό αλλά ένας τραυματισμός σταμάτησε την καλή του πορεία.

Στη ΚΚ Ζάνταρ ξαναβρήκε τον καλό εαυτό του και έκανε το άλμα για το ΝΒΑ και τους Βανκούβερ Γκρίζλις.

Είναι ο μόνος ξένος μπασκετμπολίστας που έχει αγωνιστεί και στις τρεις μεγάλες ομάδες της Αθήνας, αφού συνέχισε την καριέρα του στην ΑΕΚ. Η φθορά όμως από τους τραυματισμούς ήταν αισθητή και το τέλος της καριέρας του ήρθε λίγα χρόνια αργότερα στην Φελίσε Αβελίνο.

## Καριέρα
* 1989-1992 20px ΚΚ Ζάνταρ
* 1992-1993 20px Παναθηναϊκός
* 1993-1995 20px Παλακανέστρο Βαρέζε 
* 1995-1997 20px Βίρτους Μπολόνια 
* 1997-1998 20px Παλακανέστρο Βαρέζε
* 1998-1999 20px Ολυμπιακός
* 1999-2000 20px ΚΚ Ζάνταρ
* 2000-2001 20px Βανκούβερ Γκρίζλις
* 2001 20px ΑΕΚ
* 2003-2004 20px Φελίσε Αβελίνο

### Τίτλοι
Τίτλοι σε συλλογικό επίπεδο:
* 1993 Κύπελλο Ελλάδας
* 1997 Κύπελλο Ιταλίας
* 2000 Κύπελλο Κροατίας

## Εθνική Ομάδα
Αρκετές ήταν επιτυχίες του σε εθνικό επίπεδο με τις εθνικές ομάδες της Γιουγκοσλαβίας και της Κροατίας

20px Εθνική Γιουγκοσλαβίας:
* Παγκόσμιος Πρωταθλητής στο Μουντομπάσκετ του Μπουένος Άιρες το 1990
* Πρωταθλητής Ευρώπης στο Ευρωμπάσκετ της Ρώμης το 1991

20px Εθνική Κροατίας:
* Αργυρό μετάλλιο στην Ολυμπιάδα της Βαρκελώνης το 1992
* Χάλκινο μετάλλιο στο Ευρωμπάσκετ της Γερμανίας το 1993
* Χάλκινο μετάλλιο στο Μουντομπάσκετ του Τορόντο το 1994
* Χάλκινο μετάλλιο στο Ευρωμπάσκετ της Αθήνας το 1995
* Συμμετοχή στην Ολυμπιάδα της Ατλάντα το 1996

## Παραπομπές


Κατηγορία:Γιουγκοσλάβοι καλαθοσφαιριστές
Κατηγορία:Καλαθοσφαιριστές Εθνικής Γιουγκοσλαβίας
Κατηγορία:Ολυμπιονίκες της καλαθοσφαίρισης 
Κατηγορία:Κροάτες καλαθοσφαιριστές
Κατηγορία:Καλαθοσφαιριστές Εθνικής Κροατίας
Κατηγορία:Καλαθοσφαιριστές ιταλικών συλλόγων 
Κατηγορία:Καλαθοσφαιριστές κροατικών συλλόγων 
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Φελίτσε Σκαντόνε
Κατηγορία:Καλαθοσφαιριστές Ζάνταρ
Κατηγορία:Ξένοι καλαθοσφαιριστές στην Ελλάδα
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Παγκοσμίου Πρωταθλήματος 1990
Κατηγορία:Καλαθοσφαιριστές Παγκοσμίου Πρωταθλήματος 1994
Κατηγορία:Παίκτες νικητές Παγκοσμίου Πρωταθλήματος FIBA
Κατηγορία:Καλαθοσφαιριστές στους Θερινούς Ολυμπιακούς Αγώνες 1992
Κατηγορία:Καλαθοσφαιριστές στους Θερινούς Ολυμπιακούς Αγώνες 1996
Κατηγορία:Καλαθοσφαιριστές Ευρωμπάσκετ 1991
Κατηγορία:Καλαθοσφαιριστές Ευρωμπάσκετ 1995